Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII.17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 5003

h) A KÉK tantervet támogató fenntartónak tudnia kell, hogy a KÉK kivitelezése nem jár többletköltséggel. Ugyanakkor a fenntartónak tisztában kell lennie azzal, hogy a KÉK kivitelezése pedagógiai igényességet, a szülőknek pedig garanciát nyújt arra, hogy az iskolába járó gyermekeiket felkészült pedagógusok a tudástársadalom igényei alapján nevelik és tanítják. A szerzői jól ismerik az iskola és fenntartók közötti kooperációk és konfliktusok természetét. Nemcsak egy-két régióban, hanem az egész országban is innovációs tapasztalataik révén. Ezért merik a KÉK-et adaptálásra vagy felhasználásra ajánlani. De tudatában vannak az adaptálás buktatóinak is az esetben, ha a fenntartó ellenségesen vagy előítéletesen fogadja az adaptáló iskola törekvéseit. Javaslatunk, hogy a fenntartó előítéletmentes és egyben felkészült szakértőkkel vizsgáltassa meg, hogy mi az adott és egyben adaptáló iskolának helyzete és teljesítménye az emberi erőforrás valamint a tudástársadalom, illetve az adott település hosszú távú igényei szempontjából, és csak ezek tisztázása után hozza meg döntését az adaptáló iskola szándékáról.

Source: https://magyarkozlony.hu/hivatalos-lapok/181e01c47f39bd30e518c4a0489cc8bbbeffded6/dokumentumok/9f438c404641f852531e9f174ea6bd1cd948fbb0/letoltes